[{"text_idx": "#000002", "text": "Mae Plaid Cymru wedi ailadrodd ei galw i ehangu system brofi Covid-19 yng Nghymru er mwyn sicrhau fod achosion yn cael eu rheoli yn gynt ac i amddiffyn y cyhoedd. Ar hyn o bryd, mae lle i 12,374 o brofion ddigwydd yn ddyddiol yng Nghymru, ond mae ffigyrau Gorffennaf y 1af yn dangos mai dim ond 1,410 a brofwyd yng Nghymru ddoe."}, {"text_idx": "#000004", "text": "Dywedodd Rhun ap Iorwerth: \u201cMae profi yn ran annatod o\u2019r frwydr i fod yn llwyddiannus yn erbyn covid-19. Felly mae\u2019n rhaid cael strategaeth i wneud y mwyaf o\u2019r capasiti profi sydd ganddom ni. Roedd y capasiti yma yn rhy araf yn cael ei gynyddu, ond rwan ei fod o yma, mae\u2019n rhaid i ni ei ddefnyddio."}, {"text_idx": "#000006", "text": "Pan gafodd ei gwestiynu gan Rhun mewn cyfarfod diweddar Pwyllgor Iechyd, Gofal Cymdeithasol a Chwaraeon, dywedodd yr Athro Deenan Pillay, aelod o Bwyllgor Cynghori Gwyddonol ar Argyfyngau (SAGE), ei fod yn cytuno fod angen gwneud y mwyaf o\u2019r capasiti profi a chael \u2018strategaeth glir\u2019."}, {"text_idx": "#000007", "text": "Dywedodd un meddyg teulu yn Ynys Mo\u0302n, sef etholaeth Mr ap Iorwerth, sydd wedi galw am fwy o brofi i fwy o weithwyr iechyd, fod angen hyn er mwyn amddiffyn y cyhoedd."}, {"text_idx": "#000009", "text": "\u201cDwi a fy nghydweithwyr wedi cymryd pob rhagofal posibl, ond byddau profi rheolaidd yn rhoi mwy o sicrwydd i gleifion, a dwi\u2019n credu y dylai profi gweithwyr iechyd yn rheolaidd fod yn flaenoriaeth er mwyn sicrhau nad ydym ni\u2019n peryglu bywydau cleifion, cydweithwyr a theuluoedd yn ddiangen.\u201d"}]